Την Τετάρτη 24 Μαρτίου 2021**,** στο πλαίσιο των δράσεων των συμβούλων σχολικής ζωής του 6ου Γυμνάσιου Νέας Ιωνίας, πραγματοποιήθηκε διαδικτυακό σεμινάριο για γονείς (Webinar) του Ελληνικού Κέντρου Ασφαλούς Διαδικτύου με θέμα «Η ασφαλής χρήση του διαδικτύου από τους μαθητές» με ομιλητή τον υπεύθυνο επικοινωνίας της Γραμμής Βοηθείας [help-line.gr](http://help-line.gr/) κ. Γιώργο Κορμά.

« Σύμφωνα με στοιχεία που προκύπτουν από την έρευνα του Ελληνικού Κέντρου Ασφαλούς Διαδικτύου του ΙΤΕ σε δείγμα 14.000 μαθητών (ηλικίας 10-17 ετών) το 70% των παιδιών έχει πρόσβαση και κάνει χρήση των κοινωνικών δικτύων σε ηλικία κάτω του επιτρεπτού ορίου. Επιπλέον, το 21% των ερωτηθέντων δηλώνει ότι έχει δεχτεί διαδικτυακή παρενόχληση και ένα μεγάλο ποσοστό αυτών επιχείρησε να την αντιμετωπίσει χωρίς να το αναφέρει σε κανέναν. Επίσης, το 21% των παιδιών έχει συναντηθεί με κάποιον που γνώρισε στο διαδίκτυο και το 41% αποδέχεται αιτήματα φιλίας από αγνώστους. »

Επιπρόσθετη επιμόρφωση σε θέματα που άπτονται της ασφαλούς χρήσης του διαδικτύου παρέχεται μέσα από τα ανοιχτά διαδικτυακά μαθήματα (ΜOOC) του Ελληνικού Κέντρου Ασφαλούς Διαδικτύου του ΙΤΕ που μπορείτε να βρείτε στην διεύθυνση

<https://saferinternet4kids.gr/nea/mooc/>

Έγκυρη και έγκαιρη ενημέρωση για αναδυόμενους κινδύνους, τρόπους προστασίας και άλλα θέματα (όπως συμβουλές για την τηλεκπαίδευση) που απασχολούν τους γονείς παρέχεται καθημερινά μέσα από την ιστοσελίδα [Saferinternet4kids.gr](https://www.facebook.com/SaferInternet4Kids.gr) και μέσα από τα κοινωνικά δίκτυα [Help-line.gr](https://www.facebook.com/help-linegr-163983246830)